《枫桥》
宋代·郭附

师子山云漠漠，越来溪水悠悠。钟到客船未晓，月和渔火俱愁。

咫尺横塘古塔，连绵芳草长洲。一老翛然自在，时时来系扁舟。

作者简介：宋吴郡人，字明仲。仁宗嘉祐八年进士。知洪州新建县，除民疾苦。神宗熙宁中差权知昆山县，历殿中丞、两浙转运司管勾公事、大理寺丞。言者论其为吕惠卿妹夫，知昆山时搀夺职田米四百余石，追两官勒停。哲宗元符中为朝散大夫，后以朝奉大夫致仕。幅巾策杖，穷山林诗酒之适十八年，东南高士，皆从之游。卒年八十四。